[{"text_idx": "#000006", "text": "Venemaa korraldatud suuro\u0303ppus Zapad 2017 ei testinud ainult paljude u\u0308ksuste korraga toimimist ja mobiliseerimist, vaid levitas ka Venemaale sobivaid hirmunarratiive, leiavad Tartu u\u0308likooli teadlased."}, {"text_idx": "#000007", "text": "Venemaa hakkas pa\u0308rast Gruusia so\u0303da uuesti regulaarselt korraldama suuro\u0303ppust Zapad, mida No\u0303ukogude Liit kasutas propagandavahendina juba ku\u0308lma so\u0303ja ajal, et demonstreerida la\u0308a\u0308nele enda militaarset vo\u0303imekust."}, {"text_idx": "#000008", "text": "Teadusartiklis leiavad Tartu u\u0308likooli teadlased, et Venemaa pu\u0308u\u0308ab suuro\u0303ppuseid kommenteerides va\u0308ga oskuslikult ja\u0308tta muljet sellest, kuidas \"hirmuku\u0308lvajaist\" NATO liikmed talle liiga teevad ja kuidas Venemaa on igal juhul \"ohver\". Samal ajal ja\u0308tavad Venemaa ko\u0303neisikud piisavalt palju informatsiooni u\u0308tlemata, et inimesed hakkaksid ise lu\u0308nki ta\u0308itma. See pa\u0308a\u0308dis o\u0303ppuse Zapad 2017 puhul avaliku muljega, et Venemaa suudab liigutada suuri va\u0308gesid kiiresti ja la\u0308a\u0308nele ma\u0308rkamatult, mis omakorda toetas Venemaa superjo\u0303u-kuvandit."}, {"text_idx": "#000010", "text": "Hirmustrateegiat on riigid u\u0308ksteise vastu kasutanud juba aastatuhandeid \u2013 selle tagaja\u0308rjel saab panna teisi riike end rohkem kartma, kui selleks tegelikku po\u0303hjust peaks olema ja seela\u0308bi suurendada enda vo\u0303imu teiste u\u0308le. Hirmustrateegia alla ka\u0308ib aga ka va\u0308ide, et keegi teine on meist ma\u0308rksa hullem (hirmsam) ja peaks seega olema ebasoosingus."}, {"text_idx": "#000011", "text": "Seoses Zapad 2017 o\u0303ppusega toovad TU\u0308 teadlased va\u0308lja kolm konkreetset hirmustrateegiat, mis teenisid Venemaa huve ja selgitavad nende tagamaid."}, {"text_idx": "#000012", "text": "\"Venemaa loob endaga va\u0308ga sarnase ettekujutuse NATOst, ent justkui lu\u0308nktekstis kirjutatakse \"Venemaa\" asemele \"NATO\"\""}, {"text_idx": "#000013", "text": "Esiteks va\u0308idab Venemaa, et hoopis NATO puhul on tegemist to\u0303elise ohuga, kes ku\u0308lvab hirmu ja segadust. Selle kinnituseks su\u0308u\u0308distab Venemaa la\u0308a\u0308nt ko\u0303iges selles, milles teda ennast peamiselt su\u0308u\u0308distatakse \u2013 olgu selleks faktide moonutamine vo\u0303i ka rahvusvaheliste seaduste rikkumine. Venemaa loob endaga va\u0308ga sarnase ettekujutuse NATOst, ent justkui lu\u0308nktekstis kirjutatakse \"Venemaa\" asemele \"NATO\", stiilis: \"Ei, mitte meie, vaid vastupidi, ta\u0308pselt teie!\"."}, {"text_idx": "#000015", "text": "See, mis on reaalsus, on sageli aga igau\u0308he enda fantaasia, millele hirm vo\u0303ib anda hea hoo. Ei ole ka imestada, kui inimestel kahtlusi tekib \u2013 na\u0308iteks Leedu ja Ukraina hinnangul vo\u0303ttis o\u0303ppusest osa u\u0308le 240 000 so\u0303java\u0308elase, samas kui Poola kindralstaabi hinnangul oli osavo\u0303tjaid 100 000 ringis."}, {"text_idx": "#000016", "text": "Kaalu lisab veel ametlike andmete naeruva\u0308a\u0308ristavas toonis esitamine Venemaa poolelt. Na\u0308iteks o\u0308eldi vastuseks Saksamaa kaitseministrile, et Saksamaa pakutud hinnang sadadest tuhandetest osavo\u0303tjatest, kes kujutavad ohtu Euroopale, ha\u0308mmastavad Venemaad, ja et Saksamaa sai \"aegsat ja ammendavat informatsiooni kavatsustest, o\u0303ppuse kaitsvast iseloomust ja Venemaa relvajo\u0303udude osalejate arvust\". Vaevalt, et Saksamaa kaitseministril oleks \"aegsa ja ammendava informatsiooni\" olemasolul po\u0303hjust va\u0308ita tegelikkusest 7\u20138 korda suuremat osalejate arvu."}, {"text_idx": "#000017", "text": "Kolmandaks kasutab Venemaa ohvritaktikat, na\u0308idates, et tegelikult on la\u0308a\u0308s u\u0308leu\u0308ldiselt Venemaa vastu pahatahtlik ja \"russofoobne\". \"Russofoobia kaart\" on Kremli retoorikas laialt kasutatav strateegia, mis va\u0308idab, et la\u0308a\u0308s tahab Venemaale mitteametlikult so\u0303da kuulutada ja seostab \"russofoobiat\" na\u0308iteks natsismiga. Veel enam, vastandumine Kremli poliitikale vo\u0303rdsustatakse vastandumisega vene kultuurile u\u0308ldisemalt. Seela\u0308bi ja\u0308etakse la\u0308a\u0308nest mulje kui pahalasest, kes ohustab suisa vene kultuurigi."}, {"text_idx": "#000018", "text": "Viimane Zapadi suuro\u0303ppus toimus 2017. aastal, selle eesma\u0308rk oli koos Valgevene relvajo\u0303ududega harjutada kaitset Euroopa idapiiri riikidest tulevate \"terroristide\" vastu, kelle kasutada on na\u0308iteks modernne o\u0303hu ja maa raskerelvastus. Kuigi Venemaa ametlike andmete kohaselt ja\u0308i o\u0303ppusest osalejate arv veidi u\u0308le 10 000, ma\u0308rgivad erinevad allikad, et see arv vo\u0303is tegelikkuses olla 10\u201320 korda suurem, ulatudes sadadesse tuhandetesse."}, {"text_idx": "#000020", "text": "Vanemteadur: Venemaa infoso\u0303ja eesma\u0308rk on ku\u0308lvata kaost ja trotsi"}, {"text_idx": "#000021", "text": "Vene kaitseminister ra\u0308a\u0308gib pingetest la\u0308a\u0308nepiiril"}, {"text_idx": "#000028", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000032", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000039", "text": "Riigilaevastik tahab katta Eesti mereala nutipoide seirevo\u0303rguga"}, {"text_idx": "#000044", "text": "Eesti esimene robotlaev hakkab La\u0308a\u0308nemere kalavarusid kaardistama"}]